pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผลประชุมคณะกรรมการป้องกันและแก้ไขปัญหาการตั้งครรภ์ในวัยรุ่น
วันศุกร์ที่ 1 มิถุนายน 2561
ผลประชุมคณะกรรมการป้องกันและแก้ไขปัญหาการตั้งครรภ์ในวัยรุ่น
ที่ประชุมเห็นชอบการขับเคลื่อนยุทธศาสตร์การป้องกันและแก้ไขปัญหาการตั้งครรภ์ในวัยรุ่น
วันนี้ (1 มิถุนายน 2561 ) เวลา 13.00 น. ณ ห้องประชุม 301 ตึกบัญชาการ ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุม คณะกรรมการป้องกันและแก้ไขปัญหาการตั้งครรภ์ในวัยรุ่น ครั้งที่ 2/2561 ร่วมกับหน่วยงานที่เกี่ยวข้อง
ที่ประชุมมีเห็นชอบ ให้หน่วยงานที่เกี่ยวข้องดําเนินการขับเคลื่อนยุทธศาสตร์การป้องกันและแก้ไขปัญหาการตั้งครรภ์ในวัยรุ่นดังนี้ ยุทธศาสตร์1 พัฒนาระบบการศึกษาที่ส่งเสริมการเรียนรู้ด้านเพศวิถีศึกษาและทักษะชีวิตที่มีคุณภาพและมีระบบการดูแลช่วยเหลือที่เหมาะสม ยุทธศาสตร์ 2 ส่งเสริมบทบาทครอบครัว ชุมชน และสถานประกอบกิจการในการเลี้ยงดูสร้างสัมพันธ์ภาพ และการสื่อสารด้านสุขภาวะทางเพศของวัยรุ่น ยุทธศาสตร์ 3 พัฒนาระบบบริการสุขภาพทางเพศ และอนามัยการเจริญพันธุ์ที่มีคุณภาพและเป็นมิตร ยุทธศาสตร์ 4 การพัฒนาระบบการช่วยเหลือการคุ้มครองสิทธิ์อนามันเจริญพันธุ์และการจัดสวัสดิการทางสัมคมในกลุ่มวัยรุ่น ยุทธศาสตร์ 5ส่งเสริมการ บูรณาการการจัดการฐานข้อมูล งานวิจัย และการจัดการความรู้
พร้อมกันนี้่ ที่ประชุมเห็นชอบให้หน่วยงานที่เกี่ยวข้องดําเนินการดังนี้ 1)ให้กระทรวงศึกษาธิการจัดให้มีการสอบความรู้เรื่องเพศศึกษาและทักษะชีวิตโดยบรรจุในข้อสอบของการทดสอบทางการศึกษาระดับชาติขั้นพื้นฐานในแต่ละช่วงชั้นทุกปีโดยให้ทันในการทดสอบในปี 2561 และแจ้งให้นักเรียนทุกคนทราบผ่านโรงเรียน 2) เร่งรัดให้คณะอนุกรรมการป้องกันและแก้ไขปัญหาการตั้งครรภ์วัยรุ่นระดับจังหวัดและกรุงเทพมหานคร จัดทําแผนปฏิบัติการจังหวัดให้สอดคล้องกับยุทธศาสตร์รวมทั้งการประชาสัมพันธ์เพื่อสร้างความตะหนักรู้เพศศึกษาและทักษะชีวิต3) ให้กระทรวงมหาดไทยพิจารณาออกกฏกระทรวง เพื่อสนับสนุนและเสริมพลังบทบาทหน้าที่ขององค์กรปกครองส่วนท้องถิ่นให้มีความแข็งและมั่นใจในการดําเนินการป้องกันและแก้ปัญหาการตั้งครรภ์ในวัยรุ่น 4) ให้กระทรวงสาธารณสุขเร่งรัดมาตรฐานการให้คําปรึกษาเพื่อให้เกิดประสิทธิภาพในการคุมกําเนิดแบบกึ่งถาวรของหญิงวัยรุ่นหลังคลอดหรือหลังแท้งในโรงพยาบาล และ5) ให้กระทรวงสาธารณสุขจัดตั้งศูนย์ปฏิบัติการติดตามสถานการณ์การตั้งครรภ์ในวัยรุ่นเพื่อการวิเคราะห์และส่งต่อข้อมูลให้ทันต่อสถานการณ์
.....................................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีขอให้ประชาชนเตรียมรับมือกับสภาพอากาศที่เปลี่ยนแปลง พร้อมติดตามข่าวสารจากกรมอุตุฯ อย่างใกล้ชิด
วันอังคารที่ 17 เมษายน 2561
นายกรัฐมนตรีขอให้ประชาชนเตรียมรับมือกับสภาพอากาศที่เปลี่ยนแปลง พร้อมติดตามข่าวสารจากกรมอุตุฯ อย่างใกล้ชิด
นายกรัฐมนตรีขอให้ประชาชนเตรียมรับมือกับสภาพอากาศที่เปลี่ยนแปลง พร้อมติดตามข่าวสารจากกรมอุตุฯ อย่างใกล้ชิด
วันนี้ (17 เมษายน 2561) เวลา 15.15 น. ณ บริเวณห้องโถง ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีกล่าวถึงกรณีที่กรมอุตุนิยมวิทยามีประกาศเตือนให้ประชาชนระมัดระวังผลกระทบอันเกิดจากสภาพอากาศที่เปลี่ยนแปลงในช่วงนี้ว่าขอให้ประชาชนติดตามข่าวสารอย่างใกล้ชิด มีความระมัดระวังในการใช้ชีวิต การเดินทาง พร้อมดูแลบ้านเรือนให้อยู่ในสภาพที่แข็งแรง
ในส่วนของรัฐบาลนั้นมีความเป็นห่วงในเรื่องของระบบระบายน้ํา และปัญหาการจราจร โดยได้สั่งการให้มีการเตรียมการป้องกันและระวังความเสียหายที่อาจจะเกิดขึ้น ซึ่งปัญหาดังกล่าวเป็นสิ่งที่หลีกเลี่ยงไม่ได้ แต่ทุกคนสามารถช่วยกันแก้ไข เพื่อบรรเทาปัญหาให้เบาบางลงได้ โดยรัฐบาลมีความมุ่งมั่นและตั้งใจในการแก้ไขปัญหาความเดือดร้อนของประชาชนให้ครอบคลุมในทุก ๆ ด้าน แต่ทั้งนี้ต้องอาศัยระยะเวลาในการดําเนินการและความร่วมมือจากทุกฝ่ายและทุกภาคส่วน ทั้งนี้เพื่อสร้างความเชื่อมั่นให้กับนักลงทุน อันจะส่งผลต่อภาพรวมทางเศรษฐกิจที่ดีขึ้นในอนาคต ขณะเดียวกันรัฐบาลพร้อมรับฟังเสียงของประชาชนเป็นหลัก และบริหารราชการแผ่นดินโดยยึดประชาชนเป็นศูนย์กลาง
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผอ.องค์การเภสัช ยืนยัน!! โรงพยาบาลไม่ขาดแคลนยาแน่นอน
วันศุกร์ที่ 6 ตุลาคม 2560
ผอ.องค์การเภสัช ยืนยัน!! โรงพยาบาลไม่ขาดแคลนยาแน่นอน
ผู้อํานวยการองค์การเภสัชกรรมยืนยันว่า โรงพยาบาลในเครือของกระทรวงสาธารณสุข จะไม่มีปัญหาขาดแคลนยาแน่นอน แม้บริษัทยาจะประสบปัญหาด้านการผลิต โดยดําเนินการร่วมมือกับเครือข่ายกระจายยาไปตามจุดต่างๆ พร้อมต่อรองบริษัทผู้ผลิตจัดสรรยาจากประเทศอื่นมาให้ เพื่อให้ผู
นายแพทย์นพพร ชื่นกลิ่น ผู้อํานวยการองค์การเภสัชกรรม ให้สัมภาษณ์ภายหลังการประชุมชี้แจงหลักเกณฑ์การดําเนินงานและการบริหารกองทุนหลักประกันสุขภาพแห่งชาติ ปีงบประมาณ 2561ว่า จากเดิมที่ สํานักงานหลักประกันหลักประกันสุขภาพแห่งชาติ ได้ประสานงานในการจัดซื้อยากับองค์การเภสัชกรรม ซึ่งตอนนี้ สปสช.ได้ดําเนินงานเป็นคณะทํางานร่วมกับกระทรวงสาธารณสุข โดยมีผู้มีส่วนได้ส่วนเสียและผู้ใช้ยาจากโรงพยาบาลศูนย์และโรงพยาบาลทั่วไป โรงพยาบาลชุมชน เครือข่ายโรงพยาบาลและมหาวิทยาลัยในเครือของกระทรวงสาธารณสุข มาบริหารจัดสรรในเรื่องการแจกจ่ายยา เพราะว่ายาบางกลุ่ม มีผู้ผลิตรายเดียว ซึ่งมียาอยู่ 2 ชนิด ชนิดหนึ่งผลิตโดยองค์การเภสัชกรรม ซึ่งมีความพร้อมในการผลิตอย่างเต็มที่ แต่มียาบางชนิด ที่ต้องนําเข้าจากต่างประเทศ และมีบริษัทที่ต้องนําเข้าเพียงรายเดียว ซึ่งอาจทําให้เกิดปัญหา ถ้าบริษัทเกิดปัญหาในเชิงคุณภาพหรือการผลิตโดยตรง
สําหรับปัญหาที่พบจากสื่อออนไลน์ในเรื่องการจัดซื้อยา ว่า มีปัญหาในการสั่งซื้อยาต้านไวรัส HIV นั้น ผมเรียนว่า เป็นเรื่องจริง แต่ข้อเท็จจริงนั้นไม่ได้เกี่ยวข้องกับเรื่องของงบประมาณการสั่งซื้อยา โดยทางบริษัทยาได้แจ้งว่า ไม่สามารถส่งยาต้านไวรัส HIV ได้ช่วงระยะหนึ่ง เนื่องจากโรงงานประสบปัญหาด้านการผลิต ซึ่งองค์การเภสัชกรรมได้ต่อรองกับบริษัท ได้ข้อสรุปว่า ทางบริษัทจะพยายามจัดสรรยาจากประเทศอื่นมาให้ เพื่อไม่ให้เกิดปัญหาขาดแคลนยา อย่างไรก็ตาม ปัญหาทั้งหมดเกิดจากปัญหาต้นทาง กระทรวงสาธารณสุขจึงต้องมีการประกันความเสี่ยงในเรื่องของการผลิตยา โดยการประสานงานกับโรงพยาบาล เครือข่ายโรงพยาบาลและมหาวิทยาลัยในเครือของกระทรวงสาธารณสุข เพื่อรองรับปัญหาด้านการผลิตยา ก็จะสามารถประสานนํายาที่เก็บไว้จากที่ต่างๆมาแบ่งปันกระจายไปตามจุดต่างๆ เพื่อไม่ให้โรงพยาบาลประสบปัญหาขาดแคลนยา สิ่งที่สําคัญคือเรื่องน้ํายาล้างไต ที่อยากจะให้บริษัทผู้ผลิต ให้การรับรองการส่งน้ํายาล้างไตได้อย่างต่อเนื่องด้วย นายแพทย์นพพร กล่าว
รัฐบาลไทย-ข่าวทำเนียบรัฐบาล-ก.ยุติธรรม กำหนดทิศทางการพัฒนางานวิจัยในกระบวนการยุติธรรม  มุ่งสร้างความเป็นธรรมและลดความเหลื่อมล้ำในสังคม
วันพฤหัสบดีที่ 9 พฤศจิกายน 2560
ก.ยุติธรรม กําหนดทิศทางการพัฒนางานวิจัยในกระบวนการยุติธรรม  มุ่งสร้างความเป็นธรรมและลดความเหลื่อมล้ําในสังคม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการประชุมเชิงปฏิบัติการเพื่อสนับสนุนการบริหารงานวิจัยของคณะกรรมการพิจารณาและประเมินผลงานวิจัยของกระทรวงยุติธรรม
ในวันพฤหัสบดีที่ ๙ พฤศจิกายน ๒๕๖๐ เวลา ๑๓.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการประชุมเชิงปฏิบัติการเพื่อสนับสนุนการบริหารงานวิจัย
ของคณะกรรมการพิจารณาและประเมินผลงานวิจัยของกระทรวงยุติธรรม
พร้อมบรรยายพิเศษ ในหัวข้อ “เป้าหมาย/ทิศทางการวิจัยของกระทรวงยุติธรรม”
เพื่อร่วมกําหนดเป้าหมาย/ทิศทางการวิจัยด้านการพัฒนากระบวนการยุติธรรม
ในประเด็นโจทย์วิจัยที่ต้องการพัฒนา และการบริหารจัดการงานวิจัย
รวมถึงการนํางานวิจัยมาขับเคลื่อนเพื่อใช้เป็นกรอบในการจัดทําข้อเสนอการวิจัย
และเสนอของบประมาณ โดยมุ่งหวังที่จะนําผลผลิตหรือผลลัพธ์จากงานวิจัย
มาพัฒนากระบวนการยุติธรรมของประเทศไทยให้เกิดขึ้นอย่างเป็นรูปธรรม
โดยมี นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยผู้ทรงคุณวุฒิด้านการวิจัย นักวิจัย ตลอดจนเจ้าหน้าที่ที่เกี่ยวข้องกับงานวิจัยในกระบวนการยุติธรรม เข้าร่วมฯ
ณ วิทยาลัยกิจการยุติธรรม สํานักงานกิจการยุติธรรม อาคารรัฐประศาสนภักดี
ทั้งนี้ กําหนดจัดขึ้นในระหว่างวันที่ ๙ – ๑๑ พฤศจิกายน ๒๕๖๐
โอกาสนี้ ปลัดกระทรวงยุติธรรม กล่าวว่า การจัดประชุมครั้งนี้
เพื่อเป็นการแลกเปลี่ยนความคิดเห็นและข้อเสนอแนะเกี่ยวกับนโยบายด้านการวิจัยร่วมกัน
เพื่อนําไปสู่การพัฒนางานวิจัยและการพัฒนาบุคลากรเครือข่ายนักวิจัยในกระบวนการยุติธรรม
ให้สามารถเชื่อมโยงการดําเนินงานร่วมกันได้ โดยเห็นว่าการวิจัยจะประสบผลสําเร็จได้
สิ่งสําคัญคือนักวิจัยจะต้องตั้งคําถามเพื่อหาคําตอบเกี่ยวกับการปฏิบัติงานที่ดําเนินการอยู่
เพื่อสร้างกลไกในการพัฒนางานให้มีประสิทธิภาพและเกิดประสิทธิผลสูงสุด
จึงขอให้การประชุมเชิงปฏิบัติการในครั้งนี้ กําหนดเป้าหมายและกรอบการพัฒนากระบวนการยุติธรรม
เพื่อมุ่งสร้างความเป็นธรรมและลดความเหลื่อมล้ําในสังคมต่อไป
รัฐบาลไทย-ข่าวทำเนียบรัฐบาล-อดุลย์ฯ รมว.แรงงาน สวนหมัดให้เคารพมติบอร์ดค่าจ้าง อย่านำไปเคลื่อนไหวเชิงการเมือง
วันอังคารที่ 23 มกราคม 2561
อดุลย์ฯ รมว.แรงงาน สวนหมัดให้เคารพมติบอร์ดค่าจ้าง อย่านําไปเคลื่อนไหวเชิงการเมือง
อดุลย์ฯ รมว.แรงงาน สวนหมัดให้เคารพมติบอร์ดค่าจ้าง อย่านําไปเคลื่อนไหวเชิงการเมือง
วันนี้ (23 ม.ค. 61) พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน ได้กล่าวว่า ตามที่บอร์ดค่าจ้าง ได้ประชุมและมีมติเมื่อวันที่ 17 มกราคม 2561 ปรับขึ้นค่าจ้างทุกจังหวัด ตั้งแต่ 5-22 บาท การปรับขึ้นค่าจ้างครั้งนี้ เพิ่มสูงขึ้นถึง 5% จัดว่าสูงที่สุดในรอบ 5 ปี ซึ่งเป็นการพิจารณาด้วยข้อมูลรอบด้านอย่างรอบคอบ โดยมี ผู้แทนฝ่ายลูกจ้าง ฝ่ายนายจ้าง และภาครัฐ ซึ่งเป็นผู้ทรงคุณวุฒิรวมอยู่ด้วย อีกทั้งรัฐบาลยังมีมาตรการต่างๆ ออกมารองรับผู้ได้รับผลกระทบต่อเนื่อง และขณะนี้อยู่ในขั้นตอนนําเสนอคณะรัฐมนตรีให้ความเห็นชอบเพื่อประกาศในราชกิจจานุเบกษา ให้มีผลบังคับใช้ตั้งแต่ วันที่ 1 เมษายน 2561 เป็นต้นไป
จากการที่มีผู้ออกมาเคลื่อนไหว เรียกร้องให้ทบทวนใหม่โดยปรับเท่ากันทั่วประเทศนั้น วอนอย่านํามาเคลื่อนไหวเชิงการเมือง ขอให้เคารพมติบอร์ดค่าจ้าง และร่วมกันเดินหน้าเพื่อประเทศชาติต่อไป
+++++++++++++++++++
กองเผยแพร่และประชาสัมพันธ์
23 มกราคม 2561
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการปฏิบัติงาน ของคณะแพทย์และบุคลากรในการดูแล รักษา ป้องกันการแพร่ระบาดเชื้อโควิด-19 ที่ โรงพยาบาลศิริราช พร้อมตรวจการใช้งานเครื่องมือ AI
วันพฤหัสบดีที่ 16 เมษายน 2563
นายกรัฐมนตรีตรวจเยี่ยมการปฏิบัติงาน ของคณะแพทย์และบุคลากรในการดูแล รักษา ป้องกันการแพร่ระบาดเชื้อโควิด-19 ที่ โรงพยาบาลศิริราช พร้อมตรวจการใช้งานเครื่องมือ AI
นายกรัฐมนตรีตรวจเยี่ยมการปฏิบัติงาน ของคณะแพทย์และบุคลากรในการดูแล รักษา ป้องกันการแพร่ระบาดเชื้อโควิด-19 ที่โรงพยาบาลศิริราช พร้อมตรวจการใช้งานเครื่องมือ AI
วันนี้ (16 เมษายน 2563) ช่วงเช้า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการ ศบค. ตรวจเยี่ยมการปฏิบัติงานของคณะแพทย์และบุคลากรในการดูแล รักษา และป้องกันการแพร่ระบาดของเชื้อโควิด-19 ที่โรงพยาบาลศิริราช พร้อมตรวจดูการใช้งาน เครื่องมือ AI (Artificial Intelligence) หรือปัญญาประดิษฐ์ เพื่อวิเคราะห์โรคเชื้อ COVID-19 ซึ่ง บริษัท หัวเว่ย เทคโนโลยี ประเทศไทย (จํากัด) ได้มอบให้กับโรงพยาบาลศิริราช เพื่อใช้ประโยชน์ในการวิเคราะห์ เพื่อป้องกันและรักษาโรค
ทั้งนี้ ระบบ AI ที่กระทรวงดิจิทัลเพื่อเศรษฐกิจและสังคม ร่วมกับ บริษัท หัวเว่ย เทคโนโลยี ประเทศไทย (จํากัด) นําไปติดตั้งเป็นอุปกรณ์ช่วยแพทย์พยาบาลวิเคราะห์การติดเชื้อไวรัสโคโรนา 2019 หรือ โควิด-19 เบื้องต้นว่า คนไข้ที่มารับการรักษามีความเสี่ยงติดเชื้อหรือไม่ โดยระบบนี้ถูกนําไปใช้จริงแล้วในประเทศจีน ทั้งในเมืองอู่ฮั่น และอีกหลาย ๆ เมือง ในส่วนของประเทศไทยได้ติดตั้งแล้วที่ รพ.รามาธิบดี รพ.ศิริราช และจะขยายต่อไปยัง รพ.อื่น ๆ ด้วย
ระบบ AI ดังกล่าว เก็บข้อมูลตัวอย่างผลการเอ็กซเรย์ปอดของคนไข้ราว 20,000 ราย ในจํานวนนี้มีผลเอ็กซเรย์ของผู้ป่วยโควิด-19 อยู่ 4,000 ราย ดังนั้น เมื่อแพทย์พยาบาลทํา CT scan เพื่อเอ็กซเรย์ปอดของคนไข้ ระบบจะนําผลจากการเอ็กซเรย์ไปเปรียบเทียบกับตัวอย่างภาพเอ็กซเรย์เพื่อวินิจฉัยว่าคนไข้เข้าข่ายเป็นผู้ป่วยโควิดหรือไม่ โดยแต่ละเคสใช้เวลาวิเคราะห์เพียง 25 วินาทีเท่านั้น เพราะระบบรองรับด้วยเครือข่าย 5G ซึ่งถือว่ารวดเร็วและแม่นยํามาก
ประโยชน์ของระบบ AI นี้ จึงช่วยลดความเสี่ยงของทั้งประชาชน และบุคลากรทางการแพทย์ได้อย่างมาก เนื่องจากการทํา CT Scan ทําให้แพทย์ไม่ต้องสัมผัสกับคนไข้ เมื่อคัดกรองแล้วพบว่ามีความเสี่ยงสูง จึงค่อยเข้าสู่กระบวนการตรวจสารคัดหลั่ง ซึ่งจะใช้เวลาอย่างน้อย 48 ชั่วโมง ในการยืนยันผล
รัฐบาลไทย-ข่าวทำเนียบรัฐบาล-นายกรัฐมนตรีระบุ รัฐบาลไม่เคยคิดแบ่งชนชั้นคนใช้ “บัตรคนจน” “ย้ำ” เป็นบัตรประชารัฐดูแลชาวบ้านทุกคนให้เท่าเทียม
วันอังคารที่ 16 ตุลาคม 2561
นายกรัฐมนตรีระบุ รัฐบาลไม่เคยคิดแบ่งชนชั้นคนใช้ “บัตรคนจน” “ย้ํา” เป็นบัตรประชารัฐดูแลชาวบ้านทุกคนให้เท่าเทียม
นายกรัฐมนตรีระบุ รัฐบาลไม่เคยคิดแบ่งชนชั้นคนใช้ “บัตรคนจน” “ย้ํา” เป็นบัตรประชารัฐดูแลชาวบ้านทุกคนให้เท่าเทียม
วันนี้ (16 ตุลาคม 2561) เวลา 13.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า รู้สึกมีความกังวลกับสิ่งที่มีคนออกมาพูดว่ารัฐบาลนี้แบ่งแยกชนชั้นด้วยการทําบัตร ซึ่งตนไม่เคยเรียกว่าบัตรคนจนอย่างที่เขาพูดเลย เข้าใจอะไรผิดหรือเปล่า เพราะบัตรนี้เป็นบัตรประชารัฐที่จะดูแลคนทุกคนให้เกิดความพอเพียง เราจะต้องมอง 2 คําก็คือความเท่าเทียมด้านของโอกาส ไม่ว่าจะยากดีมีจนอย่างไรก็ตาม รัฐบาลจะไปสร้างความเชื่อมโยงขึ้นมา ปลดล็อกต่าง ๆ เพื่อให้ทุกคนได้เข้าถึงและคุ้มครองในการประกอบอาชีพของเขาด้วย นี่คือความเท่าเทียม แต่ความเป็นธรรม ก็คือการดูแลผู้มีรายได้น้อย ที่เรียกว่าบัตรประชารัฐ เป็นการทําให้เขาสามารถยังชีพอยู่ได้ในช่วงเวลาที่ยังไม่เข้มแข็ง ซึ่งที่ผ่านมาประชาชนก็พอใจ และไม่มีผลกระทบกับระบบการเงิน การคลังของประเทศ
------------------------------------------
รัฐบาลไทย-ข่าวทำเนียบรัฐบาล-คปภ. สุ่มตรวจตาม “กติกาใหม่-แนวปฏิบัติในการให้บริการนอกสถานที่”
วันพฤหัสบดีที่ 1 สิงหาคม 2562
คปภ. สุ่มตรวจตาม “กติกาใหม่-แนวปฏิบัติในการให้บริการนอกสถานที่”
• พร้อมสั่งสํานักงาน คปภ. ภาค 1 เพิ่มองค์ความรู้ผ่านชมรม“ธนาคาร-ตัวแทนประกันชีวิต-วินาศภัย” ในพื้นที่เชียงใหม่อย่างเร่งด่วน
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า สํานักงาน คปภ. ยังคงเข้มงวดในการจัดทีมออกตรวจการขายกรมธรรม์ประกันภัยผ่านธนาคารพาณิชย์อย่างต่อเนื่องทั่วประเทศ เพื่อให้ประชาชนเกิดความมั่นใจในกระบวนการขายของพนักงานธนาคารและการดูแลกรณีเกิดปัญหาในเรื่องประกันภัย โดยล่าสุด เมื่อช่วงปลายเดือนกรกฎาคมที่ผ่านมา ตนพร้อมด้วยคณะผู้บริหาร ระดับสูง สํานักงาน คปภ. ได้ลงพื้นที่ออกตรวจธนาคารพาณิชย์หลายแห่ง ซึ่งตั้งอยู่บนถนนท่าแพ อําเภอเมือง จังหวัดเชียงใหม่ เพื่อติดตามการปฏิบัติตามกฎระเบียบที่เกี่ยวข้องกับการปฏิบัติงานของธนาคารในฐานะนายหน้าประกันภัย รวมทั้งประกาศ คปภ. เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัยของบริษัทประกันชีวิต และการปฏิบัติหน้าที่ของตัวแทนประกันชีวิต นายหน้าประกันชีวิต และธนาคาร พ.ศ. 2561 และประกาศ คปภ. เรื่อง กําหนดหลักเกณฑ์ วิธีการออก การเสนอขายกรมธรรม์ประกันภัยของบริษัทประกันวินาศภัย และการปฏิบัติหน้าที่ของตัวแทนประกันวินาศภัย นายหน้าประกันวินาศภัย และธนาคาร พ.ศ. 2561 ซึ่งมีผลบังคับใช้ตั้งแต่วันที่ 1 มกราคม 2562 พร้อมกันนั้น สํานักงาน คปภ. ยังได้มีการออกแนวปฏิบัติตามประกาศฯ โดยมีแนวปฏิบัติสําหรับธนาคารในการให้บริการด้านประกันภัยนอกสถานที่ไว้ด้วย อนึ่ง ประกาศ คปภ.ฯ ทั้ง 2 ฉบับได้มีการปรับปรุงแก้ไขให้มีความทันสมัยและสอดคล้องกับสภาพการณ์ในปัจจุบัน โดยมี เป้าหมายหลัก คือเพื่อให้ประชาชนและผู้เอาประกันภัยได้รับบริการที่ดีและมีคุณภาพจากบริษัทประกันภัยและคนกลางประกันภัย ซึ่งรวมถึงธนาคาร จากการตรวจติดตามดังกล่าวพบว่า ในภาพรวมหลายธนาคารได้มีการปรับปรุงการขายผลิตภัณฑ์ประกันภัย โดยแบ่งพื้นที่การขายและมีการติดป้ายแสดงไว้อย่างชัดเจน มีการปิดแสดงข้อแนะนําประชาชน 12 ข้อ ในการซื้อผลิตภัณฑ์ประกันภัยผ่านช่องทางธนาคารไว้โดยเปิดเผยเพื่อให้ประชาชนผู้ใช้บริการได้ทราบ มีการจัดทําแบบฟอร์มเช็คลิสต์ขั้นตอนในการเสนอขายผลิตภัณฑ์ประกันภัย ฯลฯ แต่ยังพบว่าพนักงานของธนาคารพาณิชย์ส่วนใหญ่ไม่ทราบว่าสํานักงาน คปภ. ได้มีการปรับปรุงแก้ไขและออกประกาศ คปภ. 2 ฉบับข้างต้นแล้ว ดังนั้น จึงเกรงว่าพนักงานของธนาคารพาณิชย์อาจมีการเสนอขายกรมธรรม์ประกันภัยที่ไม่สอดคล้องต่อ ประกาศ คปภ. ทั้ง 2 ฉบับ ซึ่งรวมการให้บริการด้านประกันภัยนอกสถานที่ของธนาคารอีกด้วย
ดังนั้นเลขาธิการ คปภ. จึง สั่งการให้สํานักงาน คปภ. ภาค 1 (เชียงใหม่) และสํานักงาน คปภ. จังหวัดเชียงใหม่ เร่งให้ความรู้เกี่ยวกับประกาศ คปภ. ทั้ง 2 ฉบับ รวมไปถึงแนวปฏิบัติของธนาคารพาณิชย์ในการให้บริการด้านประกันภัยนอกสถานที่ ผ่านทางชมรมตัวแทนประกันชีวิตและชมรมประกันภัยวินาศภัย ตลอดจนชมรมธนาคารพาณิชย์ในพื้นที่จังหวัดเชียงใหม่อย่างเร่งด่วน ทั้งนี้เพื่อให้การเสนอขายกรมธรรม์ประกันภัยผ่านช่องทางธนาคารพาณิชย์เป็นไปตามกติกาฉบับใหม่ที่สํานักงาน คปภ. ได้กําหนดไว้
เลขาธิการ คปภ. กล่าวด้วยว่า เพื่อเป็นการคุ้มครองสิทธิประโยชน์ของประชาชนที่จะได้รับข้อมูลครบถ้วน ถูกต้อง จากการซื้อประกันภัยจากตัวแทน/นายหน้าประกันภัยที่มีคุณภาพ ประชาชนควรตรวจสอบว่าผู้เสนอขายประกันภัย เป็นตัวแทน/นายหน้าประกันภัยที่ได้รับใบอนุญาตถูกต้องหรือไม่ โดยสามารถตรวจสอบสถานะตัวแทน/นายหน้าประกันภัยได้จากเว็บไซต์ของ สํานักงาน คปภ. www.oic.or.th หรือสอบถามข้อมูลเพิ่มเติมได้ที่สายด่วน คปภ. 1186
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ลงพื้นที่ จ.เชียงราย เยี่ยมชมวิสาหกิจชุมชนกาแฟอินทรีย์รักษาป่า
วันจันทร์ที่ 29 ตุลาคม 2561
รมว.กระทรวงดิจิทัลฯ ลงพื้นที่ จ.เชียงราย เยี่ยมชมวิสาหกิจชุมชนกาแฟอินทรีย์รักษาป่า
รมว.กระทรวงดิจิทัลฯ
รมว.กระทรวงดิจิทัลฯ ลงพื้นที่ จ.เชียงราย เยี่ยมชมวิสาหกิจชุมชนกาแฟอินทรีย์รักษาป่า ที่นําเทคโนโลยีเข้ามาพัฒนาระบบการผลิต ส่งเสริมความยั่งยืนและสร้างความมีส่วนร่วมของชุมชนร่วมกันอนุรักษป่าต้นน้ํา
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมการดําเนินงานโครงการต่างๆ ของกระทรวงฯ ณ วิสาหกิจชุมชนกาแฟอินทรีย์รักษาป่า บ้านขุนลาว ตําบลแม่เจดีย์ใหม่ อําเภอเวียงป่าเป้า จังหวัดเชียงราย เมื่อวันที่ 29 ตุลาคม 2561 ว่า โดยวิสาหกิจชุมชนกาแฟอินทรีย์รักษาป่า ได้รับความสนับสนุนแอพพลิเคชั่นการตรวจรับรองมาตรฐานภายใน Internal Control System (ICS) บนแพลตฟอร์มคลาวด์ “ไมโครซอฟท์ อาซัวร์” จากบริษัทไมโครซอฟท์ ช่วยพนักงานประหยัดระยะเวลา และขั้นตอนในการตรวจรับรองมาตรฐานอินทรีย์ของกระบวนการและผลผลิตกาแฟจาก 4 เดือนเหลือเพียง 1 เดือน ซึ่งเพิ่มประสิทธิภาพในการบริหารจัดการระบบการตรวจสอบ สําหรับโครงการนี้ ได้ดําเนินการผลิตกาแฟอาราบิก้าด้วยระบบวนเกษตรอินทรีย์ เพื่อรักษาผืนป่าต้นน้ําและสิ่งแวดล้อม สร้างความยั่งยืนของชุมชนเกษตรกรในพื้นที่ป่าต้นน้ํา มีเกษตรกรเข้าร่วม 350 ครอบครัว ใน 9 หมู่บ้าน ช่วยอนุรักษ์และฟื้นฟูป่ากว่า 8,000 ไร่ ใน 3 ป่าต้นน้ําของอุทยานขุนแจและลําน้ํากก โดยมีเป้าหมายขยายพื้นที่ให้ได้ 20,000 ไร่ ภายในปี 2568 ซึ่งการนําเทคโนโลยีเข้ามาใช้ในโครงการนี้ สอดคล้องกับแนวทางการขับเคลื่อนของรัฐบาลในการสร้างความตระหนักให้เกิดการใช้เทคโนโลยีดิจิทัล เพื่อเป็นเครื่องมือสําคัญในการปฏิรูปประเทศไปสู่ความมั่นคง มั่งคั่งและยั่งยืน
***********************
รัฐบาลไทย-ข่าวทำเนียบรัฐบาล-พาณิชย์เร่งปลดล็อคอุปสรรคทางการค้า พร้อมเดินหน้าอำนวยความสะดวกผู้ประกอบการ
วันศุกร์ที่ 28 เมษายน 2560
พาณิชย์เร่งปลดล็อคอุปสรรคทางการค้า พร้อมเดินหน้าอํานวยความสะดวกผู้ประกอบการ
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์มีนโยบายในการปรับปรุงแก้ไขกฎหมาย/กฎระเบียบที่เกี่ยวข้องกับการค้าระหว่างประเทศ ให้มีความทันสมัยสอดคล้องกับบริบททางการค้าในปัจจุบันที่เปลี่ยนแปลงไป
และสอดรับกับนโยบายของรัฐบาลที่มุ่งมั่นจะพัฒนาประสิทธิภาพงานบริการของภาครัฐ โดยให้ส่วนราชการปรับลดขั้นตอนในการปฏิบัติงาน และความซ้ําซ้อนในการบังคับใช้กฎหมาย เพื่ออํานวยความสะดวกให้กับประชาชนให้ได้รับบริการที่รวดเร็วยิ่งขึ้น โดยตั้งแต่ ปี 2558 เป็นต้นมา กระทรวงพาณิชย์ได้จัดประชุมหารือร่วมกับหน่วยงานภาครัฐและเอกชนที่เกี่ยวข้องหลายหน่วยงาน เพื่อพิจารณาทบทวนมาตรการนําเข้า-ส่งออกตามกฎหมายที่กระทรวงพาณิชย์ดูแลอยู่ กว่า 100 รายการ และพิจารณาแนวทางการบูรณาการระหว่างหน่วยงานภาครัฐเพื่อลดความซ้ําซ้อนในการปฏิบัติงาน รวมถึงการบังคับใช้กฎหมายให้อยู่ภายใต้หน่วยงานเดียว โดยสรุปแนวทางการทบทวนแก้ไขประกาศและระเบียบกระทรวงพาณิชย์ได้ อาทิ
การทบทวนประกาศ/ระเบียบกระทรวงพาณิชย์เพื่อมอบอํานาจให้หน่วยงานอื่นเป็นผู้พิจารณาอนุญาตหรือออกใบอนุญาตนําเข้า/ส่งออกสินค้าแทน เพื่อเป็นการลดขั้นตอนและอํานวยความสะดวกในการขออนุญาตนําเข้าส่งออกให้แก่ผู้ประกอบการ จํานวน 6 ฉบับ เกี่ยวข้องกับสินค้า 4 รายการ ได้แก่ ไม้ ถ่านไม้ ช้าง และกลุ่มยาและเภสัชเคมีภัณฑ์เป็นต้น
การทบทวนฯ เพื่อยกเลิกประกาศ/ระเบียบกระทรวงพาณิชย์ กรณีที่หน่วยงานที่เกี่ยวข้องโดยตรง มีกฎหมายที่สามารถกํากับดูแลการส่งออก-นําเข้าสินค้าได้โดยไม่จําเป็นต้องอาศัยอํานาจตามกฎหมายของกระทรวงพาณิชย์ ลดความซ้ําซ้อนในการดําเนินการของผู้ประกอบการ จํานวน 5 ฉบับ เกี่ยวข้องกับสินค้า 5 รายการ ได้แก่ (1) ปลาทูน่าชนิดครีบเหลืองและผลิตภัณฑ์ (2) หอยมุกและผลิตภัณฑ์ฯ (3) กุ้ง ปลาหมึกและผลิตภัณฑ์ (4) ปลาทะเลสวยงามที่มีชีวิต และ (5) ถ่านหินที่มีแหล่งกําเนิดจากต่างประเทศ
การทบทวนฯ เพื่อแก้ไขขั้นตอนการกํากับดูแลการนําเข้า-ส่งออกให้มีความชัดเจน ลดขั้นตอน การทํางาน และสอดคล้องกับสถานการณ์การค้าในปัจจุบันมากยิ่งขึ้น จํานวน 13 ฉบับ เกี่ยวข้องกับสินค้า 5 รายการ ได้แก่ ไม้นําเข้า เหรียญโลหะตัวเปล่า รถยนต์ที่ใช้แล้ว รถจักรยานยนต์ที่ใช้แล้ว และยางรถยนต์ใหม่
รัฐมนตรีว่าการกระทรวงพาณิชย์ กล่าวเพิ่มเติมว่า นอกจากนี้กระทรวงพาณิชย์ยังเร่งดําเนินการเชื่อมโยงข้อมูลอิเล็กทรอนิกส์ในการออกใบอนุญาตและใบรับรองแบบไร้เอกสารเต็มรูปแบบ (Paperless)ซึ่งปัจจุบัน กระทรวงพาณิชย์ได้เริ่มให้บริการออกใบอนุญาตส่งออกแบบ Paperless สําหรับสินค้าไม้และไม้แปรรูป และสินค้าถ่านไม้แล้ว ส่วนสินค้าอื่นจะทยอยดําเนินการในลําดับถัดไป เพื่อให้กระบวนการส่งออกเป็นแบบไร้เอกสาร โดยผู้ประกอบการสามารถยื่นคําขอและเอกสารหลักฐานทั้งหมดทางระบบอิเล็กทรอนิกส์ พร้อมกํากับข้อมูลที่ส่งทั้งหมดด้วยระบบ Digital Signature เมื่อส่งข้อมูลแล้ว เจ้าหน้าที่จะตรวจสอบและแจ้งผลการพิจารณาให้ผู้ประกอบการทราบทางระบบคอมพิวเตอร์ ซึ่งคําขอที่ผ่านการอนุมัติ ระบบจะส่งข้อมูลไปยังกรมศุลกากรทันทีผ่านระบบ National Single Window (NSW) เพื่อเชื่อมโยงข้อมูลอิเล็กทรอนิกส์กับใบขนขาออก โดยสินค้าที่ส่งออกดังกล่าวจะผ่านการตรวจปล่อยพิธีการ ทางศุลกากร อย่างรวดเร็ว ป้องกันการปลอมแปลงเอกสาร ลดต้นทุน และระยะเวลาให้แก่ผู้ประกอบการได้
รัฐบาลไทย-ข่าวทำเนียบรัฐบาล-ก.คลังดึงศักยภาพกรุงไทยออกผลิตภัณฑ์การเงิน เร่งสนับสนุนลงทุนอุตสาหกรรมเป้าหมายใน EEC
วันจันทร์ที่ 11 พฤษภาคม 2563
ก.คลังดึงศักยภาพกรุงไทยออกผลิตภัณฑ์การเงิน เร่งสนับสนุนลงทุนอุตสาหกรรมเป้าหมายใน EEC
ก.คลังมอบนโยบายกรุงไทย วางแนวคิดทํางานเชิงรุกสนับสนุนการลงทุนในโครงการพัฒนา EEC โดยเฉพาะอุตสาหกรรมเป้าหมายตามนโยบายอุตสาหกรรม 4.0 ชี้กรุงไทยมีศักยภาพสูง ช่วยสร้างความเชื่อมั่นนักลงทุน จากการเป็นธนาคารขนาดใหญ่ของประเทศ มีก.คลังถือหุ้นใหญ่
กระทรวงการคลังมอบนโยบายกรุงไทย วางแนวคิดทํางานเชิงรุก สนับสนุนการลงทุนในโครงการพัฒนา EEC โดยเฉพาะอุตสาหกรรมเป้าหมายตามนโยบายอุตสาหกรรม 4.0 ชี้กรุงไทยมีศักยภาพสูง ช่วยสร้างความเชื่อมั่นนักลงทุน จากการเป็นธนาคารขนาดใหญ่ของประเทศ มีกระทรวงการคลังถือหุ้นใหญ่
นายสันติ พร้อมพัฒน์ รัฐมนตรีช่วยว่าการกระทรวงการคลัง เปิดเผยภายหลังประชุมมอบนโยบายแก่ผู้บริหารธนาคารกรุงไทยว่า ธนาคารกรุงไทย เป็นสถาบันการเงินที่มีศักยภาพสูงในการสนับสนุนนโยบายของภาครัฐ จากการเป็นธนาคารขนาดใหญ่ของประเทศ มีกระทรวงการคลังเป็นผู้ถือหุ้นใหญ่ โดยเฉพาะการสนับสนุนการลงทุนในโครงการเขตพัฒนาพิเศษภาคตะวันออก หรือ EEC หรือนโยบายอุตสาหกรรม 4.0 ด้วยการเป็นผู้นําสนับสนุนสินเชื่อในการลงทุนในกลุ่มอุตสาหกรรมที่เกี่ยวข้อง ทั้งอุตสาหกรรมหุ่นยนต์ อิเล็กทรอนิกส์อัจฉริยะ ระบบดิจิทัล และยานยนต์สมัยใหม่ต่างๆ หรือ การลงทุนในอุตสาหกรรมที่มองว่าเป็นอุตสาหกรรมแห่งอนาคต เป็นต้น
“ด้วยศักยภาพของกรุงไทย ที่ควรวางแนวทางการทํางานเชิงรุก สร้างมาตรการจูงใจผู้ประกอบการและนักลงทุนในการทําโครงการนําร่องสนับสนุนโครงการลงทุนใน EEC โดยกําหนดเป็นกลุ่มอุตสาหกรรมเป้าหมาย เพื่อให้นักลงทุนเกิดการตื่นตัวและมั่นใจว่า กรุงไทยพร้อมสนับสนุนเงินทุน ซึ่งคุณสมบัติของกรุงไทยอยู่ในแนวทางที่รัฐวางไว้ ที่อยากให้เข้ามามีส่วนสนับสนุน เพื่อให้มาเป็นแกนหลักในการช่วยสนับสนุนการพัฒนาเศรษฐกิจของประเทศ จึงอยากฝากกรุงไทยไปพิจารณาแนวทางการปล่อยสินเชื่อ เพื่อสร้างความมั่นใจให้กับภาคธุรกิจ โดยอาจจะมีโครงการนําร่องอะไรได้บ้าง” นายสันติ กล่าว
ในส่วนการดําเนินงานของกรุงไทยนั้น จากที่มีการปล่อยสินเชื่อไปแล้วกว่า 2 ล้านล้านบาท มีหนี้ที่ไม่ก่อให้เกิดรายได้ หรือ NPL กว่า 1 แสนล้านบาท มีสินทรัพย์ที่ไม่ก่อให้เกิดรายได้ หรือ NPA กว่า 40,000 ล้านบาท เชื่อว่ากรุงไทยจะบริหารจัดการให้อยู่ในระดับที่เหมาะสม เพราะการดําเนินงานของกรุงไทย จะดูแลประคับประคองผู้ประกอบการ ให้โอกาสจนถึงที่สุด
“ขณะนี้พัฒนาการของการสินเชื่อไปไกลมากในหลายประเทศในโลก มองว่าการให้โอกาสเป็นประโยชน์ แต่ในหลายกรณี ถ้าลูกค้าไม่สามารถประกอบการได้ดี เนื่องจากเทคโนโลยี หรือนวัตกรรมเปลี่ยน เทรนด์โลกเปลี่ยนไป แต่ธนาคารยังพยายามให้โอกาส สิ่งเหล่านี้ผมไม่อยากชี้ว่ามันถูกหรือไม่ถูก แต่มองว่า ในหลายธุรกิจที่เป็นธุรกิจขนาดใหญ่ ถ้าไปไม่ได้ ก็คือไปไม่ได้ ซึ่งอาจจะต้องเปลี่ยน หรือปรับปรุงผู้ประกอบการ ไม่เช่นนั้นนอกจากทรัพย์สินของธนาคารที่ใช้ไป จะไม่สามารถสร้างรายได้ให้กับเศรษฐกิจแล้ว ยังจะทําให้เศรษฐกิจเสียหาย จึงอยากฝากธนาคารดูแลเรื่องพวกนี้ด้วย” นายสันติ กล่าว
https://bit.ly/2AeTmlf